BKI กำไรไตรมาส 2 โต 38% แตะ 932.32 ลบ. รับรายได้เพิ่ม-มีกำไรจากเงินลงทุน
BKI กำไรไตรมาส 2 โต 38% แตะ 932.32 ลบ. จากปีก่อน 676.19 ลบ. รับรายได้เพิ่ม-มีกำไรจากเงินลงทุน
BKI กำไรไตรมาส 2 โต 38% แตะ 932.32 ลบ. จากปีก่อน 676.19 ลบ. รับรายได้เพิ่ม-มีกำไรจากเงินลงทุน
14 ส.ค. 2563

บริษัท กรุงเทพประกันภัย จำกัด (มหาชน) หรือ BKI รายงานผลการดำเนินงานไตรมาส 2/63 สิ้นสุดวันที่ 30 มิ.ย.63 ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีกำไรจากการรับประกันภัยจำนวน 788.8 ล้านบาท เมื่อเปรียบเทียบกับงวดเดียวกันของปีก่อน ซึ่งกำไร 491.1ล้านบาท เพิ่มขึ้นเป็นจำนวน 297.7ล้านบาท คิดเป็นอัตราร้อยละ 60.6 สาเหตุหลักมาจากเบี้ยประกันภัยถือเป็นรายได้จำนวน 3,787.8ล้านบาท เมื่อเปรียบเทียบกับงวดเดียวกันของปีก่อน ซึ่งมีจำนวน 3,177.2ล้านบาท เพิ่มขึ้นเป็นจำนวน 610.6ล้านบาท คิดเป็นอัตราร้อยละ 19.2
รวมทั้งได้มีกำไรจากเงินลงทุนจำนวน 169.4 ล้านบาท เมื่อเปรียบเทียบกับงวดเดียวกันของปีก่อน ซึ่งมีจำนวน 99.1ล้านบาท เพิ่มขึ้นเป็นจำนวน 70.3 ล้านบาท คิดเป็นอัตราร้อยละ 70.9 เป็นผลจากกำไรจากการขายหลักทรัพย์
นอกจากนี้ประกาศจ่ายปันผลจากงวดดำเนินงานวันที่ 1 เม.ย. 2563 ถึงวันที่ 30 มิ.ย. 2563 เป็นเงินสดในอัตรา 3 บาทต่อหุ้น กำหนดขึ้นเครื่องหมาย XD วันที่ 27 ส.ค.2563 และกำหนดจ่ายเงินปันผลในวันที่ 11 ก.ย.2563